वीसीआर भरने गए एक्सईएन- कर्मचारियों से मारपीट, मोबाइल डायरियां भी छीनी
मुकुंदपुरा गांव में शुक्रवार को वीसीआर भरने गए बिजली निगम के एक्सईएन कर्मचारियों के साथ मारपीट की गई। लोगों ने उनके मोबाइल डायरियां छीन ली और वहां से भगा दिया। मामले में राजस्थान पावर इंजीनियर एसोसिएशन ने आंदोलन की चेतावनी दी है। इनकी मांग है कि कर्मचारियों के साथ मारपीट करने वालों को जल्द गिरफ्तार किया जाए।
पुलिस के मुताबिक बिजली निगम के एक्सईएन बजरंगलाल जांगिड़ ने मुकदमा दर्ज कराया है। शुक्रवार दोपहर वे मुकुंदपुरा में बिजली चोरी की जांच के लिए गए थे। इसी दौरान महावीर अन्य लोगों ने उनको घेर लिया। ये कई गाड़ियों में सवार होकर आए और आते ही कर्मचारियों से मारपीट शुरू कर दी और एक्सईएन से भी अभद्रता की। मोबाइल छीन लिए और डायरियां अन्य कागजात फाड़ दिए। किसी तरह कर्मचारी वहां से बचकर निकले और सदर थाने में सूचना दी। पुलिस भी मौके पर पहुंची।
दूसरेपक्ष का आरोप : दूसरेपक्ष के महेंद्र का आरोप है कि एक्सईएन कर्मचारियों ने घर में घुसकर महिलाओं से अभद्रता की। उस वक्त घर के सभी लोग अंतिम संस्कार में गए हुए थे। इसकी शिकायत लेकर जब वे सदर थाने गए तो पुलिस ने भी उनकी रिपोर्ट दर्ज नहीं की।
hin_Deva hin_Deva hin_Deva hin_Deva